દરેક તેલમાં જુદાં જુદાં પોષકતત્ત્વો હોય છે અને તે શરીર માટે જુદી જુદી રીતે ઉપયોગી રહેતાં હોય છે. કોઈ તેલ વધુ સ્વાદિષ્ટ હોય છે તો કોઈ વધુ પોષકમૂલ્યોવાળું. આપણને હંમેશાં જુદાં જુદાં તેલની જરૂરિયાત રહેતી હોય છે. આમ જણાવતાં ન્યુટ્રિશિયન લીઝા શાહ કહે છે કે, “સારી ફેટ-મોનો સેચ્યુરેટેડ ફેટ અને પોલિ સેચ્યુરેટેડ ફેટથી- હાર્ટના રોગ ઓછા થાય છે. ઓલિવ ઓઈલ, સનફ્લાવર ઓઈલ, સોયાબીન ઓઈલ, કોર્ન ઓઈલ અને રાઈસ ઓઈલમાં સારી ફેટ રહેલી છે. જ્યારે ખરાબ ફેટ સેચ્યુરેટેડ ફેટ અને ટ્રાન્સફેટ શરીર માટે નુકસાનકારક હોય છે. તેનાથી હાર્ટના રોગ થઈ શકે છે. ચીઝ, બટર, આઈસક્રીમ, રેડ મીટ વગેરેમાં ખરાબ ફેટ હોય છે. જે ટ્રાન્સફેટ અને હાઈડ્રોજનરેડ ઓઈલમાંથી બનાવવામાં આવે છે અને તે શરીર માટે નુકસાનકારક છે.”